Dacia a împlinit 53 de ani. Primul model, Dacia 1100, încă este pe străzi.
Inaugurarea uzinei Dacia a avut loc pe 20 august 1968. Dacia se vinde în 44 de țări. Din acest an, Dacia vinde primul model electric, Spring. Versiunea "Comfort Plus" costă 18.100 euro. Suma scade la jumătate prin programul Rabla Plus. Dacia este cel mai valoros brand pentru al cincilea an la rând.
Zi de sărbătoare pentru Dacia! Se împlinesc 53 de ani de la inaugurarea uzinei de la Pitești,dar și de la lansarea primului model – Dacia 1100.Până la finalul lui 1972 au fost produse peste 37.000 de Dacii 1100. Dacia Nova este ultimul model românesc inainte ca Dacia să devină o marcă a grupului Renault, în 1999. În 2004 s-a lansat Logan, în 2008 a apărut Sandero, iar 2010 e anul Dusterului. În timpurile noastre, Dacia a produs în România și aproape 350.000 de autoturisme pe an. Se mai adaugă peste 500.000 de motoare şi peste 500.000 de cutii de viteză.Modelele Dacia sunt vândute în 44 de ţări, pe 4 continente. Anul 2020 va rămâne unul de istorie – anul în care a apărut primul model 100 % electric, Dacia Spring. Dacia este cea mai mare companie din România, cu afaceri de 5,2 miliarde de euro în 2019. Poate o să te mire, dar încă sunt oameni care se plimbă cu Dacia 1100.